
PATVIRTINTA
_________________________________
 ____________ d. įsakymu Nr. ________


TARNYBINIŲ KOMANDIRUOČIŲ TVARKOS APRAŠAS

I SKYRIUS
BENDROSIOS NUOSTATOS

1. Tarnybinių komandiruočių tvarkos aprašas (toliau – Aprašas) nustato _____________________________ (toliau – Įstaiga) valstybės tarnautojų ir darbuotojų, dirbančių pagal darbo sutartį, (toliau kartu – darbuotojai) tarnybinių komandiruočių Lietuvos Respublikos teritorijoje ir užsienyje organizavimo, įforminimo, apmokėjimo ir atsiskaitymo už jas tvarką. 
2. Aprašas parengtas vadovaujantis Lietuvos Respublikos valstybės tarnybos įstatymu, Lietuvos Respublikos darbo kodeksu, Komandiruočių išlaidų apmokėjimo biudžetinėse įstaigose ir regionų plėtros tarybose taisyklėmis ir Dienpinigių mokėjimo tvarkos aprašu, patvirtintais Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (toliau – Nutarimas Nr. 526), bei kitais Lietuvos Respublikos teisės aktais.
3. Apraše vartojamos sąvokos suprantamos taip, kaip apibrėžiamos Darbo kodekse ir kituose Lietuvos Respublikos teisės aktuose.
4. [bookmark: _Hlk241494099][bookmark: _Hlk241493941]Darbuotojai į tarnybines komandiruotes siunčiami atsižvelgiant į jų atliekamas funkcijas, renginio temą, išlaidų pagrįstumą, laukiamus rezultatus ir kitas aplinkybes.

II SKYRIUS
KOMANDIRUOČIŲ ORGANIZAVIMAS IR ĮFORMINIMAS 

5. Dokumentai, susiję su tarnybinėmis komandiruotėmis, tvarkomi Įstaigos dokumentų valdymo sistemoje (toliau – DVS). 
6. Darbuotojas, pageidaujantis vykti į tarnybinę komandiruotę, parengia prašymą leisti vykti į komandiruotę ir apmokėti komandiruotės išlaidas (Aprašo 1 priedas; toliau – Prašymas leisti vykti į komandiruotę):
6.1. ne vėliau kaip prieš 5 darbo dienas iki numatomos išvykimo į komandiruotę dienos, jei vykstama į vienos dienos trukmės komandiruotę;
6.2.  ne vėliau kaip prieš 10 darbo dienų iki numatomos išvykimo į komandiruotę dienos, jei vykstama į daugiau nei vienos dienos komandiruotę Lietuvos Respublikos teritorijoje arba į komandiruotę užsienyje;
6.3. nedelsiant, jei atsirado būtinybė išvykti į komandiruotę skubiai arba dėl objektyvių aplinkybių Prašymo leisti vykti į komandiruotę nebuvo galimybės pateikti Aprašo 6.1 ir 6.2 papunkčiuose nustatytais terminais.
7. [bookmark: _Hlk241496575]Jeigu į tą pačią komandiruotę Lietuvos Respublikos teritorijoje vyksta keli darbuotojai, kurių komandiruotės trukmė ir darbo laiko režimas komandiruotėje sutampa, bendrą Prašymą leisti vykti į komandiruotę gali parengti ir Aprašo 6.1–6.3 papunkčiuose nustatyta tvarka pateikti vienas iš jų. Tokiu atveju Prašyme leisti vykti į komandiruotę nurodomi visi vykstantys darbuotojai.
8. [bookmark: _Hlk241497864]Prašymas leisti vykti į komandiruotę turi būti suderintas su Įstaigos darbuotoju, atsakingu už personalo tvarkymą, ir su Įstaigos darbuotoju, su kuriuo buvo suderinta informacija apie komandiruotės išlaidas. Aprašo 7 punkte nurodytas Prašymas leisti vykti į komandiruotę taip pat turi būti suderintas su visais į komandiruotę vykstančiais darbuotojais ir jų tiesioginiais vadovais.
9. Aprašo 8 punkte nustatyta tvarka suderintą Prašymą leisti vykti į komandiruotę pasirašo jį parengęs darbuotojas.
10. Užregistruotas Prašymas leisti vykti į komandiruotę perduodamas Įstaigos vadovui ar jo įgaliotam asmeniui sprendimui, išreiškiamam rezoliucija, priimti.
11. Įstaigos vadovui ar jo įgaliotam asmeniui įrašius rezoliuciją, Prašymas leisti vykti į komandiruotę perduodamas susipažinti į komandiruotę vykstančiam (-tiems) darbuotojui (-ams), jo (jų) tiesioginiam (-iams) vadovui (-ams), Įstaigos darbuotojui, atsakingam už personalo tvarkymą, ir Įstaigos darbuotojui, atsakingam už informacijos ir (ar) duomenų perdavimą Nacionaliniam bendrųjų funkcijų centrui (toliau – NBFC).
12. Įstaigos darbuotojas, atsakingas už informacijos ir (ar) duomenų perdavimą NBFC, Prašymą leisti vykti į komandiruotę su Įstaigos vadovo ar jo įgalioto asmens įrašyta rezoliucija Personalo administravimo funkcijų centralizuoto atlikimo tvarkos apraše, patvirtintame Lietuvos Respublikos Vyriausybės 2018 m. gegužės 30 d. nutarimu Nr. 507 „Dėl Personalo administravimo funkcijų centralizuoto atlikimo tvarkos aprašo patvirtinimo“, ( nustatyta tvarka ir terminais pateikia NBFC el. pašto adresu dokumentai.nbfc@dbsis.lt. arba per Nacionalinę elektroninių siuntų pristatymo, naudojant pašto tinklą, informacinę sistemą (toliau – e. pristatymas). 
13. Darbuotojas gali išvykti į komandiruotę tik susipažinęs su Įstaigos vadovo ar jo įgalioto asmens sprendimu.
14. Grįžęs iš komandiruotės, darbuotojas ne vėliau kaip per 1 darbo dieną parengia prašymą kompensuoti kelionės į komandiruotės vietą laiką arba darbo laiką komandiruotėje (toliau – Prašymas kompensuoti komandiruotės laiką; Aprašo 2 priedas), jei komandiruotės laikas dėl nenumatytų aplinkybių pasikeitė ir neatitinka Aprašo 6–12 punktuose nustatyta tvarka parengtame, suderintame ir pateiktame Prašyme leisti vykti į komandiruotę nurodyto komandiruotės laiko. Jeigu dėl objektyvių priežasčių iš komandiruotės grįžtama vėliau, negu nurodyta sprendime dėl siuntimo į komandiruotę, į komandiruotės laiką įskaitomas faktinio grįžimo iš komandiruotės laikas. Tokiu atveju Prašyme kompensuoti komandiruotės laiką darbuotojas nurodo faktinį grįžimo laiką ir vėlesnio grįžimo priežastis. Jeigu darbuotojas atliko darbo funkcijas po darbo valandų ir keliavo po įprasto darbo laiko ar prieš įprastą darbo laiką, poilsio ar švenčių dienomis, dirbtas laikas ir kelionės laikas nurodomi atskirai. 
15. Prašymą kompensuoti komandiruotės laiką darbuotojas derina su tiesioginiu vadovu ir Įstaigos darbuotoju, atsakingu už personalo tvarkymą.
16. Aprašo 15 punkte nustatyta tvarka suderintas Prašymas kompensuoti komandiruotės laiką perduodamas Įstaigos vadovui ar jo įgaliotam asmeniui. Sprendimas dėl įprastą darbo trukmę viršijusio laiko kompensavimo įforminamas rezoliucija.
17. Prašymas kompensuoti komandiruotės laiką su Įstaigos vadovo ar jo įgalioto asmens įrašyta rezoliucija perduodamas susipažinti Įstaigos darbuotojui, atsakingam už personalo tvarkymą, ir Įstaigos darbuotojui, atsakingam už informacijos ir (ar) duomenų perdavimą NBFC.
18. Įstaigos darbuotojas, atsakingas už informacijos ir (ar) duomenų perdavimą NBFC, Prašymą kompensuoti komandiruotės laiką su Įstaigos vadovo ar jo įgalioto asmens įrašyta rezoliucija pateikia NBFC Aprašo 12 punkte nustatyta tvarka.
19. [bookmark: _Hlk241499670]Grįžęs iš komandiruotės, darbuotojas ne vėliau kaip per 3 darbo dienas tiesioginiam vadovui elektroniniu paštu arba per DVS pateikia komandiruotės ataskaitą. Joje nurodomi spręsti klausimai, problemos atlikti darbai ir pasiekti tikslai. Šis reikalavimas netaikomas ataskaitoms, teikiamoms pagal Europos Sąjungos reikalų koordinavimo taisykles, patvirtintas Lietuvos Respublikos Vyriausybės 2004 m. sausio 9 d. nutarimu Nr. 21 „Dėl Europos Sąjungos reikalų koordinavimo“. Jei į tą pačią komandiruotę vyko keli darbuotojai, jų tiesioginiam (-iams) vadovui (-ams) gali būti pateikiama bendra informacija. Esant poreikiui, svarbia informacija pasidalijama su kitais Įstaigos ar padalinio darbuotojais.
20. [bookmark: _Hlk241500085][bookmark: _Hlk241500344]Jei iki komandiruotės pradžios atsiranda nenumatytų aplinkybių, dėl kurių komandiruotė netenka pagrindo, arba pasikeičia Prašyme leisti vykti į komandiruotę nurodyta informacija (datos,  vykstantys darbuotojai, kt.), darbuotojas ar jo tiesioginis vadovas teikia prašymą panaikinti sprendimą dėl komandiruotės. Prašyme nurodomos komandiruotės atšaukimo ar informacijos pasikeitimo aplinkybės. Prašymas derinamas ir perduodamas NBFC Aprašo 8–12 punktuose nustatyta tvarka.

III SKYRIUS
KOMANDIRUOČIŲ IŠLAIDŲ APMOKĖJIMAS

21. [bookmark: _Hlk241506345]Grįžęs iš komandiruotės Lietuvos Respublikos teritorijoje arba užsienyje, darbuotojas ne vėliau kaip per 3 darbo dienas parengia avanso apyskaitą kartu su išlaidas pagrindžiančių dokumentų (draudimo poliso, sąskaitos faktūros, kvitų ir pan.) kopijomis.
22. [bookmark: _Hlk241506219]Jei finansinės apskaitos dokumentai neišrašomi, prie avanso apyskaitos pridedamas raštiškas paaiškinimas ar kiti išlaidų tikrumą ir pobūdį įrodantys dokumentai. Sprendimą dėl jų tinkamumo priima Įstaigos vadovas ar jo įgaliotas asmuo, tvirtindamas avanso apyskaitą.
23. Avanso apyskaita derinama su Įstaigos darbuotoju, atsakingu už komandiruočių išlaidų kontrolę. Jis vertina, ar dokumentas parengtas tinkamai ir ar pateikti visi reikiami priedai (kopijos). Suderintą avanso apyskaitą tvirtina Įstaigos vadovas ar jo įgaliotas asmuo.
24. Įstaigos vadovo ar jo įgalioto asmens patvirtinta avanso apyskaita perduodama susipažinti Įstaigos darbuotojui, atsakingam už informacijos ir (ar) duomenų perdavimą NBFC.
25. Įstaigos darbuotojas, atsakingas už informacijos ir (ar) duomenų perdavimą NBFC, Įstaigos vadovo ar jo įgalioto asmens patvirtintą avanso apyskaitą per tris darbo dienas pateikia NBFC elektroninio pašto adresu dokumentai.nbfc@dbsis.lt. arba per e. pristatymą.
26. Jeigu komandiruotė Lietuvos Respublikos teritorijoje trunka ilgiau negu vieną komandiruotės dieną arba darbuotojas komandiruojamas į užsienio valstybę, jam yra mokami dienpinigiai ir kompensuojamos su komandiruote susijusios išlaidos. Dienpinigiai apskaičiuojami ir išmokami pagal Maksimalių dienpinigių dydžių sąrašą, Dienpinigių mokėjimo tvarkos aprašą ir Komandiruočių išlaidų apmokėjimo biudžetinėse įstaigose ir regionų plėtros tarybose taisykles, patvirtintus Nutarimu Nr. 526. Jeigu komandiruotė Lietuvos Respublikos teritorijoje trunka vieną komandiruotės dieną, dienpinigiai nemokami, tačiau kompensuojamos kitos Komandiruotės išlaidų apmokėjimo biudžetinėse įstaigose ir regionų plėtros tarybose taisyklių 17.2–17.8 papunkčiuose nurodytos komandiruotės išlaidos.
27. Jei komandiruotės pirma ir (arba) paskutinė diena trunka trumpiau negu 4 valandas, už šias dienas mokama 20 procentų nustatytos dienpinigių normos. Į komandiruotės laiką įeina kelionės į darbdavio nurodytą darbo vietą ir atgal laikas.
28. [bookmark: _Hlk241571482]Darbuotojams mokami Maksimalių dienpinigių dydžių sąraše, patvirtintame Nutarimu Nr. 526, nustatyto dydžio dienpinigiai, išskyrus atvejus, kai kolektyvinėje sutartyje nustatyti mažesni dydžiai. (Jei kolektyvinės sutarties nėra, tačiau Įstaiga nusprendžia taikyti mažesnius dienpinigius, mokami _______ procentų (ne mažiau kaip 65 procentai) Maksimalių dienpinigių dydžių sąraše, patvirtintame Nutarimu Nr. 526, nustatyto maksimalaus dydžio dienpinigiai, jeigu komandiruotė trunka ne trumpiau kaip 7 dienas. Su mažesniais dienpinigių dydžiais darbuotojas supažindinamas raštu iki komandiruotės pradžios, ir jie galioja iki jos pabaigos.) Jei dalį dienpinigių moka renginio organizatorius, Įstaigos ir renginio organizatoriaus mokami dienpinigiai kartu sudėjus negali būti mažesni už konkrečiai komandiruotei nustatytą dienpinigių sumą, o jei renginio organizatorius moka visus nustatytus dienpinigius – Įstaiga jų nemoka. Informaciją apie renginio organizatoriaus mokamus dienpinigius darbuotojas privalo nurodyti Prašyme leisti vykti į komandiruotę.
29. Komandiruotėms Lietuvos Respublikos teritorijoje avansas nemokamas. Dienpinigiai išmokami per _____ darbo dienas po komandiruotės, bet ne vėliau kaip darbo užmokesčio mokėjimo dieną.
30. [bookmark: _Hlk241573469][bookmark: _Hlk241573342]Darbuotojui, vykstančiam į komandiruotę užsienyje, ne vėliau kaip paskutinę darbo dieną iki jos pradžios gali būti išmokamas ne mažesnis kaip ______ procentų apskaičiuotų dienpinigių avansas. Pageidavimą gauti avansą darbuotojas turi nurodyti Prašyme leisti vykti į komandiruotę. Avansas mokamas Dienpinigių mokėjimo tvarkos apraše, patvirtintame Nutarimu Nr. 526, nustatyta tvarka. 
31. Darbuotojui grįžus iš komandiruotės užsienyje, dienpinigiai perskaičiuojami ir likutis išmokamas per ______ darbo dienas, bet ne vėliau kaip darbo užmokesčio mokėjimo dieną. Kitos komandiruotės išlaidos kompensuojamos Apraše nustatyta tvarka, pateikus avanso apyskaitą.
32. Komandiruočių išlaidų apmokėjimo biudžetinėse įstaigose ir regionų plėtros tarybose taisyklių, patvirtintų Nutarimu Nr. 526, 7.3.3 ir 17.3.3 papunkčiuose nurodytos nuvykimo į oro ar jūrų uostą, geležinkelio ar autobusų stotį ir parvykimo iš jų komandiruotės dienomis lengvuoju automobiliu taksi, lengvuoju automobiliu, kuriuo vykdoma keleivių vežimo už atlygį pagal užsakymą veikla ar kuris naudojamas dalijimosi automobiliu paslaugai, išlaidos apmokamos tokia tvarka:
32.1. Jei darbuotojas siunčiamas į komandiruotę užsienyje, apmokamos kelionės į oro ar jūrų uostą, geležinkelio ar autobusų stotį savivaldybės, kurioje jie yra, ir su ja besiribojančių savivaldybių teritorijose ir parvykimo iš jų, išlaidos (darbuotojams, perkeltiems į rezidavimo vietą, – rezidavimo vietos valstybės teritorijoje).
32.2.  Jei darbuotojas siunčiamas į komandiruotę Lietuvos Respublikos teritorijoje, apmokamos kelionės į geležinkelio ar autobusų stotį miesto, kuriame ji yra, teritorijoje ir parvykimo iš jos išlaidos. (Jeigu Įstaiga nusprendžia riboti šiame punkte nurodytų išlaidų apmokėjimą ir šie atvejai nenustatyti kolektyvinėje sutartyje, Įstaigos vadovas ar jo įgaliotas asmuo, priimdamas sprendimą dėl siuntimo į komandiruotę, gali nuspręsti šių išlaidų neapmokėti šiais atvejais: ______________________. Sprendimas priimamas iki komandiruotės pradžios, nurodomas sprendime dėl siuntimo į komandiruotę, ir darbuotojas su juo supažindinamas.)
33. Jeigu į komandiruotę vykstama Įstaigos transporto priemone, išsinuomota ar pagal panaudos sutartį perduota transporto priemone arba komandiruojamo darbuotojo transporto priemone, sprendime dėl siuntimo į komandiruotę nurodoma transporto priemonės markė, modelis ir valstybinis numeris. Komandiruotės metu sunaudotų degalų ar elektros energijos įsigijimo išlaidos apmokamos pagal nuvažiuotų kilometrų skaičių ir Įstaigos patvirtintas sunaudojimo normas (100 kilometrų), nustatytas atsižvelgiant į transporto priemonės gamintojo nurodytus techninius duomenis. Darbuotojo asmeninio automobilio naudojimo komandiruotės tikslams tvarka nustatyta _______________.

IV SKYRIUS
BAIGIAMOSIOS NUOSTATOS

34. Visi Apraše nurodyti darbuotojų parengti dokumentai įsigalioja juos užregistravus.
35. Darbuotojas, išvykdamas į ilgiau nei 1 darbo dieną trunkančią komandiruotę, esant techninėms galimybėms, privalo įjungti automatinį elektroninio pašto atsakiklį. Jame nurodomas darbuotojo nebuvimo laikotarpis ir pavaduojantis darbuotojas, į kurį galima kreiptis. Padalinių vadovai užtikrina, kad į komandiruotę vykstančio darbuotojo funkcijos ir užduotys būtų perduotos kitam (-iems) darbuotojui (-ams).
36. Aprašas taikomas visiems Įstaigos darbuotojams.
37. Aprašas peržiūrimas ir keičiamas esant poreikiui, įvykdžius informavimo ir konsultavimo procedūras. Su Aprašu ir jo pakeitimais darbuotojai supažindinami per DVS.
38. Už Aprašo nuostatų nesilaikymą darbuotojai atsako teisės aktų nustatyta tvarka.

___________________


[bookmark: _Hlk119014100][bookmark: _Hlk88221452][bookmark: _Hlk119014142][bookmark: _Hlk123567727]Tarnybinių komandiruočių tvarkos aprašo
1 priedas


[bookmark: _Hlk240903347](Prašymo leisti vykti į komandiruotę ir apmokėti komandiruotės išlaidas forma)

______________________________________________

______________________________________________

______________________________________________


________________________



PRAŠYMAS LEISTI VYKTI Į KOMANDIRUOTĘ IR APMOKĖTI KOMANDIRUOTĖS IŠLAIDAS
[bookmark: _Hlk88221548]
______________ Nr. _____

	
	[bookmark: _Hlk88221597]Komandiruojamas (-i) 
asmuo (-enys) 
	Nurodykite komandiruojamo (-ų) asmens (-ų) struktūrinį padalinį, pareigas, vardą (-us), pavardę (-es). 


	Komandiruojamo (-ų) asmens 
(-ų) funkcijas laikinai atliksiantis (-ys) asmuo (-enys)


	Nurodykite komandiruojamą (-us) asmenį (-is) pavaduosiančio (-ių) asmens (-ų) pareigas, vardą (-us) ir pavardę (-es).

	Komandiruotės trukmė 
	Komandiruotės pradžios data _______; išvykimo laikas ___ val. ___ min.
Komandiruotės pabaigos data _______; numatomas grįžimo laikas ___ val. ___ min.
Nurodykite tikslią komandiruotės pradžios ir pabaigos datą bei laiką (įskaitant kelionės laiką).


	Darbo laikas komandiruotėje
	Nurodykite darbo laiką komandiruotėje, jei darbo laikas komandiruotėje skiriasi nuo įprasto darbo laiko.


	Komandiruotės vieta (-os)
	Nurodykite valstybės ir miesto arba tik miesto, jei į komandiruotę vykstama Lietuvos Respublikos teritorijoje, pavadinimą lietuvių kalba ir įstaigą (-as), į kurią (-ias) vykstama.


	Komandiruotės tikslas 
	Nurodykite komandiruotės tikslą.

	Komandiruotės rezultatas (tikėtinas)

	

	Kita su dalyvavimu komandiruotėje susijusi informacija

	

	Transportas 
(Norėdami pažymėti, spragtelėkite pele ant pasirinkto langelio)

	☐ Tarnybinis transportas
	☐ Viešasis transportas
	☐ Nuosava transporto priemonė

	Markė
Modelis
Valstybinis Nr.
Degalų / energijos tipas 
Vykimo vieta (nuo–iki)
Vairuotojo vardas, pavardė
	☐ Autobusas
☐ Lėktuvas
☐ Traukinys
☐ Kita ________

	Markė
Modelis
Valstybinis Nr.
Degalų / energijos tipas 
Degalų ar elektros energijos sunaudojimo norma (100 km pagal gamintojo duomenis)
Vykimo vieta (nuo – iki)

	Mokėtino avanso suma 
	[bookmark: _Hlk20830977][bookmark: _Hlk241583401]Nurodykite mokėtino avanso sumą (mokėtini dienpinigiai ar jų dalis). Jeigu kolektyvinėje arba darbo sutartyje, arba valstybės ar savivaldybės institucijos ar įstaigos vidaus teisės aktuose nenustatyta kitaip, avansas  turi būti ne mažesnis kaip 50 procentų komandiruotei apskaičiuotų dienpinigių sumos. 

	Nurodytų išlaidų apmokėjimo ypatumai (Šią skiltį pildykite, jei tam tikras su komandiruote susijusias išlaidas apmoka kviečiančioji organizacija.)
	Nurodykite išlaidas, kurias apmoka ar kompensuoja kviečiančioji organizacija, ir jų apmokėjimo būdus (mokama iš anksto ar kompensuojama pagal faktines sąnaudas).

	Apmokamos komandiruotės išlaidos 
(Norėdami pažymėti, spragtelėkite pele ant pasirinkto langelio)

	☐  Dienpinigiai (vykstant į komandiruotę Lietuvos Respublikos teritorijoje, dienpinigiai mokami tik tokiu atveju, jei ji trunka ilgiau nei 1 komandiruotės dieną)
☐  Gyvenamojo ploto nuomos išlaidos
☐  Ryšių (pašto ir telekomunikacijų) išlaidos
☐  Registravimosi renginyje mokesčio ar bilietų į renginį pirkimo išlaidos

Transporto išlaidos, susijusios su komandiruotės tikslais:
☐ kelionės į užsienio valstybę (valstybes, miestą) ir grįžimo iš jos (jų, jo) komandiruotės dienomis visų rūšių transporto priemonėmis, išskyrus lengvuosius automobilius taksi ir lengvuosius automobilius, kuriais vykdoma keleivių vežimo už atlygį pagal užsakymą veikla ar kurie naudojami dalijimosi automobiliu paslaugai (jei vykstama į komandiruotę į užsienį)
☐ užsienio valstybės (miesto) teritorijoje visų rūšių transporto priemonėmis (jei vykstama į komandiruotę į užsienį)
☐ nuvykimo visų rūšių transporto priemonėmis Lietuvos Respublikos teritorijoje į oro ar jūrų uostą, geležinkelio ar autobusų stotį ir parvykimo iš jų (lengvuoju automobiliu taksi, pavėžėjimo ar dalijimosi automobiliu paslauga – tik uosto ar stoties savivaldybės ir su ja besiribojančių savivaldybių teritorijose) (jei vykstama į komandiruotę į užsienį)
☐ kelionės į komandiruotės vietą (vietas) ir grįžimo iš jos (jų) visų rūšių transporto priemonėmis, išskyrus lengvuosius automobilius taksi ir lengvuosius automobilius, kuriais vykdoma keleivių vežimo už atlygį pagal užsakymą veikla ar kurie naudojami dalijimosi automobiliu paslaugai (jei vykstama į komandiruotę Lietuvos Respublikos teritorijoje)
☐ komandiruotės vietovėje (vietovėse) visų rūšių transporto priemonėmis (jei vykstama į komandiruotę Lietuvos Respublikos teritorijoje)
☐ nuvykimo visų rūšių transporto priemonėmis Lietuvos Respublikos teritorijoje į geležinkelio ar autobusų stotį ir parvykimo iš jos komandiruotės dienomis (lengvuoju automobiliu taksi, pavėžėjimo ar dalijimosi automobiliu paslauga – tik stoties miesto teritorijoje) (jei vykstama į komandiruotę Lietuvos Respublikos teritorijoje)

Kelionės draudimo išlaidos (jei vykstama į komandiruotę į užsienį):
☐ sveikatos draudimas
☐ draudimas nuo nelaimingų atsitikimų
☐ kelionės bagažo draudimas
☐ civilinės atsakomybės draudimas
☐ kita

Jei vykstama automobiliu:
☐ mokėjimo už kelius, taip pat transporto priemonės draudimo ir transporto priemonių savininkų ir valdytojų civilinės atsakomybės draudimo išlaidos
☐ komandiruotės metu sunaudotų degalų ar elektros energijos įsigijimo išlaidos
☐ automobilių stovėjimo ir saugojimo aikštelėse komandiruotės vietovės teritorijoje išlaidos

Kitos su komandiruote susijusios būtinosios išlaidos:
☐ miesto (ekologinis) mokestis
☐ dokumentų, susijusių su išvykimu, tvarkymo išlaidos
☐ registracijos į reisą mokestis 
☐ registruoto bagažo mokestis, bagažo saugojimo išlaidos
☐ būtinų skiepų, testų ir vaistų nuo užkrečiamųjų ligų išlaidos 
☐ naudojimosi labai svarbių asmenų salėmis oro uostuose išlaidos
☐ sėdimosios vietos pasirinkimo transporto priemonėje išlaidos
☐ kelionės į komandiruotę organizavimo paslaugos mokestis
☐ greitosios patikros oro uoste paslaugų išlaidos

Kita:
☐ vietinės rinkliavos išlaidos
☐ valiutos keitimo kredito įstaigoje išlaidos 
☐ ________________________

	Pridedami dokumentai 
(Norėdami pažymėti, spragtelėkite pele ant pasirinkto langelio.)
	☐ Kvietimas
☐ Pasiūlymas
☐ Pranešimas
☐ Darbotvarkė
☐ Renginio programa
☐ Susirašinėjimo su renginio organizatoriumi dokumentai (įskaitant susirašinėjimą elektroniniu paštu)
☐ Dokumentai, susiję su komandiruotės išlaidomis
☐ Kiti dokumentai


	Kelionės laiko ir komandiruotės laiko, viršijančio įprastą darbo laiką ar darbdavio nustatytą kitokį darbo laiką komandiruotės metu, kompensavimas
[bookmark: _GoBack](Šią skiltį pildykite tik tuo atveju, jei žinote tikslų kelionės laiką ir laiką, viršijantį įprastą darbo laiką ar darbdavio nustatytą kitokį darbo laiką komandiruotės metu. Jei tikslaus laiko nežinote, prašymą dėl komandiruotės laiko, viršijančio įprastą darbo laiką ar darbdavio nustatytą kitokį darbo laiką komandiruotės metu, kompensavimo, pateikite per pirmas 3 darbo dienas grįžę iš komandiruotės)

	Kelionės laikas (į komandiruotės darbo vietą ir atgal) 
(Šią skiltį pildykite tik tuo atveju, jei kelionė vyks po darbo dienos valandų, poilsio ar švenčių dieną.)
	Į komandiruotės darbo vietą: 00.00–00.00 (pvz., 04.00–08.00)
Iš komandiruotės darbo vietos: 00.00–00.00 (pvz., 19.30–23.40 arba 18.30–20.00 ir 20.45–23.30).

	Darbo pareigų atlikimo laikas komandiruotėje ne įprastu (komandiruotės metu nustatytu) darbo laiku
(Šią skiltį pildykite tik tuo atveju, jei atliksite darbo pareigas ne įprastu (komandiruotės metu nustatytu) darbo laiku.)
	Nurodykite darbo pareigų atlikimo laiką komandiruotėje, jei darbo pareigų atlikimo laikas komandiruotėje skiriasi nuo įprasto darbo laiko ar darbdavio nustatyto kitokio darbo laiko komandiruotės metu (pvz., 2026 m. rugsėjo 23 d. 17.00–18.00).

	Kompensavimas 
(Norėdami pažymėti, spragtelėkite pele ant pasirinkto langelio.)
	Už kelionės laiką ne darbo valandomis:
☐ suteikiant tokios pačios trukmės poilsį pirmą darbo dieną po kelionės Lietuvos Respublikos darbo kodekso 107 str. 4 d. nustatyta tvarka nuo ______________ iki ______________
☐ pridedant tokios pačios trukmės poilsio laiką prie kasmetinių atostogų Lietuvos Respublikos darbo kodekso 107 str. 4 d. nustatyta tvarka

Už komandiruotėje dirbtą laiką poilsio arba švenčių dieną, viršvalandinį darbą:
☐ darbo poilsio ir švenčių dienomis laiką ar viršvalandinio darbo laiką Lietuvos Respublikos darbo kodekso 144 str. 5 d. nustatyta tvarka pridedant prie kasmetinių atostogų laiko
☐ mokant už darbo poilsio ir švenčių dienomis laiką ar viršvalandinio darbo laiką Lietuvos Respublikos darbo kodekso 144 str. 1–4 d. nustatyta tvarka ir pagrindais





[bookmark: _Hlk15467405]
______________________	    _____________	           ______________________


INFORMACIJA APIE KOMANDIRUOTĖS IŠLAIDAS (pildo atsakingas įstaigos darbuotojas)

	[bookmark: _Hlk15467211]Finansavimo šaltinis
	☐ Valstybės biudžeto lėšos
☐ Mišrus finansavimas
☐ ES struktūrinės paramos lėšos
☐ Įstaigos lėšos, skirtos komandiruotėms


	Mokėtini dienpinigiai
	[bookmark: _Hlk241584909]Nurodykite dienpinigių dydį ir valiutą. Jei taikomi mažesni nei maksimalūs dienpinigiai, nurodykite taikomą dydį (proc. nuo maksimalaus dydžio) ir pagrindą: kolektyvinę sutartį (ne mažiau kaip 50 proc.) arba vidaus teisės aktą, kai komandiruotė trunka ne trumpiau kaip 7 dienas (ne mažiau kaip 65 proc.).


	

	
	Dienpinigiams
	Avansui

	Programos kodas
	
	

	Priemonės kodas
	
	

	Valstybės funkcijos kodas
	
	

	Finansavimo šaltinio kodas
	
	

	Ekonominės klasifikacijos kodas
	
	

	Projekto kodas (jei reikia)
	
	

	Padalinio kodas (jei reikia)
	
	


____________________


[bookmark: _Hlk241665777]Tarnybinių komandiruočių tvarkos aprašo
2 priedas



(Prašymo kompensuoti kelionės į komandiruotės vietą laiką arba darbo laiką komandiruotėje forma)

______________________________________________

______________________________________________

______________________________________________


________________________


PRAŠYMAS 
KOMPENSUOTI _____________

______________ Nr. _____

	
	Informacija apie komandiruotę 
	Nurodykite prašymo leisti vykti į komandiruotę ar įsakymo dėl komandiruotės registracijos datą ir numerį.

	Komandiruotės trukmė 
	Komandiruotės pradžios data _______; išvykimo laikas ___ val. ___ min.
Komandiruotės pabaigos data _______; grįžimo laikas ___ val. ___ min.

	Kelionės laikas (į komandiruotės darbo vietą ir atgal) 
(Šią skiltį pildykite tik tuo atveju, jei kelionė vyko po darbo dienos valandų, poilsio ar švenčių dieną.)
	Į komandiruotės darbo vietą: 00.00–00.00 (pvz., 04.00–08.00)
Iš komandiruotės darbo vietos: 00.00–00.00 (pvz., 19.30–23.40 arba 18.30–20.00 ir 20.45–23.30).

	Darbo laikas komandiruotėje
	Jei darbo laikas komandiruotėje skyrėsi nuo įprasto darbo laiko, nurodykite tikslią datą ir laiką (valandas ir minutes), kada buvo dirbama (pvz., 2022 m. rugsėjo 23 d. 17.00–19.00 val.).

	Kompensavimas 
(Norėdami pažymėti, spragtelėkite pele ant pasirinkto langelio.)   
	Už kelionės laiką ne darbo valandomis:
☐ suteikiant tokios pačios trukmės poilsį pirmą darbo dieną po kelionės Lietuvos Respublikos darbo kodekso 107 str. 4 d. nustatyta tvarka nuo ______________ iki ______________

☐ tokios pačios trukmės poilsio laiką Lietuvos Respublikos darbo kodekso 107 str. 4 d. nustatyta tvarka pridedant prie kasmetinių atostogų 

Už komandiruotėje dirbtą laiką poilsio arba švenčių dieną, viršvalandinį darbą:
☐ darbo poilsio ir švenčių dienomis laiką ar viršvalandinio darbo laiką Lietuvos Respublikos darbo kodekso 144 str. 5 d. nustatyta tvarka pridedant prie kasmetinių atostogų laiko 
☐ mokant už darbo poilsio ir švenčių dienomis laiką ar viršvalandinio darbo laiką Lietuvos Respublikos darbo kodekso 144 str. 1–4 d. nustatyta tvarka ir pagrindais 





______________________	    _____________	           ______________________
							

_____________________ 




